Shaafi Raabi Kaahin oo ka mid ah ganacsatada maalgalisey maxjarkan, ahna xoghayaha guud ee Rugta Ganacsiga Soomaaliyeed ayaa BBC uga waramay muhiimadda maxjarkan, wuxuuna yiri "Maxjarkan muddo fara badan ayuu qaatay diyaarintiisa, in qalab casri ah la keeno, maxjaradii hore ee Soomaaliya ee waqti hore la furey in uu ka duwanaado, juquraafi ahaan Jubbalanad waxa ay ku taalaa cirifkii Soomaaliya, meelaha ugu badan ama loo maleynayo in xoolaha ugu badan Soomaaliya ay ka dhoofi doonaan waa Kismaayo".
